ད་རེས་སྐུ་ངོ་དང་སྐུ་ཚབ་ཀྱི་གནས་ཚུལ་དེའི་སྦུག་རྩ་དེ་མགོ་སྐོར་ལ་སྐྱབས་བཅོལ་བའི་ཐོག་ནས་བྱུང་བ་རེད།སྐུ་ངོ་མཆོག་གིས་སྤེན་ཚེ་སྔོན་མ་ནས་གནས་དབྱུང་གཏོང་རྒྱུའི་འདུན་པ་ཡོད་པ་ལ།ཁ་གཡར་ས་དེ་བྱ་སྤུ་གནོན་གྱི་ཐོག་ལ་བཞག་ནས་མང་ཚོགས་ལ་མགོ་སྐོར་གཏོང་རྩིས་བྱས་རུང་།དེ་ཐུབ་མ་སོང་།ཚང་མས་དེ་མགོ་སྐོར་ཡིན་པ་ཤེས་སོང་།སྐུ་ཚབ་ཀྱིས་ཀྱང་མདུན་ལ་བློ་སེང་ལ་གུས་ཞབས་ཡོད་པའི་རྣམ་པ་བསྟན།རྒྱབ་ལ་་ཁོང་ལ་གནོད་པའི་བྱ་བ་ཤ་སྟག་ལས་ནས་མགོ་སྐོར་གཏོང་བ་དེ་རེད།དཔེར་ན་ཨ་ནི་སྙེད་མོ་ལ་ཆང་ཚོད་མེད་བཀྱགས་ནས་སྐུ་ངོའི་གདོང་པ་ཆུ་ལ་སྐྱུར་དགོས་པའི་བསླབ་བྱ་བརྒྱབ།མཐར་དེ་སྐུ་ངོས་མཁྱེན་ནས་ཕྱིར་འབུད་བཏང་བ་རེད།གཉིས་ཀས་མགོ་སྐོར་གཏོང་གི་ཡོད་པ་དེ་ཤེས་པ་རེད།དེ་བཞིན་ཨ་ནི་སྙེད་མོས་མདུན་ལ་བློ་སེང་ལ་མཁས་པོ་བྱས།རྒྱབ་ལ་སྤེན་ཚེ་ཐུག་ནས་ཆང་བཏུང་།སྐུ་ངོའི་སྐྱོན་ཆ་ཤ་སྟག་བཤད་ནས་སྡོད་པ་དེ་རེད།མདོར་ན་སྐུ་ངོ་ལ་མགོ་སྐོར་གཏོང་གི་ཡོད།དེ་ཡང་སྐུ་ངོས་མཁྱེན་གྱི་ཡོད།